ताजमहल तो आगरा का मुख्य आकर्षण का केन्द्र है पर आगरा का किला मुगलों के स्थाप्त्य का इतिहास है. इस किले में कई स्मारक और प्राचीर इस तरह से बनाये गये हैं जो आज भी इतिहासकारों को चकित करता है. ईंटों से निर्मित इस किले को महमूद गजनवी की सेना ने राजपूत चन्देलों से हथिया लिया था. दिल्ली के सुल्तानों ने इस किले पर आधिपत्य जमाया था लेकिन मुगलों के शासन काल में इस किले को सही तरीक से बनाया गया. विशिष्ट तौर पर अकबर के शासन काल में उत्तर भारत पर सही तरीके से शासन करने के लिए इस किले का सामरिक रूप से काफी महत्व था. कहा जाता है कि इस किले से एक रास्ता दिल्ली के लालकिले तक जाता था. ताज महल का इतिहास जानने के लिए पढ़े.